ยานภัณฑ์ทะยานรับข่าวเพิ่มทุนแจกวอร์แรนต์
หุ้นบริษัทยานภัณฑ์ปรับตัวขึ้น 0.02 บาท รับข่าวเพิ่มทุนแจกวอร์แรนต์
9 ก.ค. 2553

หุ้นบริษัทยานภัณฑ์ปรับตัวขึ้น 0.02 บาท รับข่าวเพิ่มทุนแจกวอร์แรนต์
หุ้นบริษัทยานภัณฑ์( YNP)  ปรับตัวขึ้น 0.02 บาทหรือ3.45% ซื้อขายที่ 0.60 บาทหลังจากคณะกรรมการบริษัทมีมติให้บริษัทเพิ่มทุนจดทะเบียนเท่าตัวเป็น 3,200 ล้านบาท 
บริษัทจะออกหุ้นใหม่จำนวน 1,600 ล้านบาท เสนอขายให้กับผู้ถือหุ้นเดิมในสัดส่วน 2 หุ้นเดิมต่อ 1 หุ้นใหม่ ในราคาหุ้นละ 0.50 บาท และแจกฟรีใบสำคัญแสดงสิทธิที่จะซื้อหุ้นของบริษัท(วอร์แรนต์)จำนวน 800 ล้านหุ้นให้กับผู้ถือหุ้นที่จองซื้อหุ้นเพิ่มทุน 
ทั้งนี้ วอร์แรนต์มีอายุ 5 ปี กำหนดราคาใช้สิทธิแปลงสภาพเป็นหุ้นในราคาหุ้นละ 0.75 บาทต่อหุ้น
ส่วนวัตถุประสงค์ของการเพิ่มทุนเพื่อนำเงินทุนไปเป็นเงินทุนหมุนเวียนรองรับการขยายธุรกิจ เสริมสร้างโครงสร้างการลงทุนและฐานเงินทุนของบริษัทให้ มีความแข็งแกร่งมากยิ่งขึ้นในอนาคต